text: Rekordforsøg skal gøre os til de bedste livreddere i verden
  22 maj 2017 kl. 14.20
  I Vejle og Aabenraa kan man i dag lære, hvordan man redder personer, der får hjertestop.
  Kronprinsesse Mary skød en ny verdensrekord i gang i dag. Indbyggere i 11 danske byer skal nemlig lære at yde livreddende førstehjælp på rekordtid. I vores område er Vejle og Aabenraa værter for forsøget.
  Grethe Thomas, projektchef for akutområdet i TrygFonden: "Allerede ved middagstid havde vi haft 1745 deltagere, så jeg er meget sikker på, at vi når vores mål om 5000 inden kl. 21.00"
  Det er bl.a. hjertemassage, der er særlig fokus på. Målet er, at Danmark skal være det land, hvor flest mennesker med hjertestop overlever.
  Målet er, at 5000 mennesker skal have lært førstehjælp, inden projektet er omme. 
  - Allerede ved middagstid havde vi haft 1745 deltagere, så jeg er meget sikker på, at vi når vores mål om 5000 inden kl. 21.00, siger Grethe Thomas, projektchef for akutområdet i TrygFonden, til TV SYD.
  Rekordforsøget arrangeres af fire medicinstuderende i samarbejde med TrygFonden.
  